Fernán Ferreiroa

Fernán Ferreiroa López, nado en Nigrán o 10 de febreiro de 1995, é un futbolista galego que xoga de centrocampista no Gabala da Premyer Liqasi de Azerbaidján.

 Traxectoria 
Nacido en Nigrán, formouse na canteira do Celta de Vigo, debutando co filial en Segunda B a finais da tempada 2011/12. Formou parte do Celta B na seguinte tempada, na que disputou 29 encontros, aínda que só 16 deles como titular, nun equipo no que xogaban destacados dianteiros como Borja Iglesias ou David Añón. Na segunda metade da tempada 2013/14 xogou cedido na SD Compostela ás ordes de Iñaki Alonso.

Xa desvencellado do Celta fichou en 2015 polo Choco de Marcos Montes, co que disputou toda a tempada na Tercera División. Na tempada 2016-17 fichou pola Gimnástica Segoviana CF, co que logrou o ascenso á Segunda División B. Seguiu un ano máis no club segoviano, pero non puido manter a categoría ao final da tempada.

Na tempada 2018/19 pasou ao Barakaldo, co que xogou 23 partidos na Segunda División B. En xuño de 2019 rescindiu o seu contrato co club antes de emprender a súa primeira aventura no estranxeiro.

No verán de 2019 asinou co Gabala FK da Premyer Liqasi de Azerbaidján. Debutou co equipo acerbaixano nun partido da fase de clasificación para a Europa League contra o Dinamo Tbilisi, e disputou 18 partidos de liga, nos que marcou tres goles. Na tempada 2020/21 xogou co Jagiellonia Białystok na Ekstraklasa polaca, antes de regresar en 2021 ao Gabala.

 Notas 

 Véxase tamén 
 Ligazóns externas 

 Datos do xogador en Transfermarkt .
Datos do xogador en BDFutbol .

Categoría:Nados en Nigrán
Categoría:Nados en 1995
Categoría:Futbolistas de Nigrán
Categoría:Dianteiros de fútbol
Categoría:Xogadores do Celta de Vigo B
Categoría:Xogadores da SD Compostela
Categoría:Xogadores do CD Choco
Categoría:Xogadores da Gimnástica Segoviana
Categoría:Xogadores do Barakaldo CF
Categoría:Xogadores do Jagiellonia Białystok
Categoría:Xogadores do Gabala FK